তিতাস থানা সূত্রে জানা যায়, শনিবার রাত ১১টায় এস.আই মিজানুর রহমান অভিযান চালিয়ে উপজেলার সাতানী ইউনিয়নে মঙ্গলকান্দি গ্রামের মৃত মহরম আলীর পুত্র গাঁজাসেবী ও গাঁজা ব্যবসায়ী তারাজ মিয়া (৬০) কে মাদকদ্রব্য নিয়ন্ত্রণ আইন-১৯৯০ এর ৯ ধারা  মোতাবেক গ্রেফতার করে। মোবাইল কোর্ট আইন-২০০৯ এর ৭ ধারা মোতাবেক অভিযোগ গঠন করে আসামী গাঁজাসেবী ও গাঁজা বিক্রেতা তারাজ মিয়াকে মাদকদ্রব্য নিয়ন্ত্রণ আইন ১৯৯০ এর ১৯(১) টেবিল ৭(ক) ধারার অপরাধে দোষী সাব্যস্ত করে কৃত অপরাধের জন্য নির্বাহী ম্যাজিস্ট্রেট মোঃ আমিনুল ইসলাম ৬ মাসের সশ্রম কারাদন্ড প্রদান করে তাকে কারাগারে প্রেরণ করে। এদিকে গাঁজাসেবী ও গাঁজা ব্যবসায়ীর ছবি তুলতে গেলে তিনি জানান, একই গ্রামের নাছিমার ছেলে তাহার মেয়েকে বিয়ে করতে চায় আমি তাতে রাজী না হয়ে মেয়েকে ঢাকায় পাঠিয়ে দেই। সে কারণে নাছিমার ছেলে  পরিকল্পিতভাবে এ ঘটনা ঘটিয়েছে বলে আসামী তারাজ মিয়া অভিযোগ করেন।